कुत्ते के गम में 87 साल की महिला ने जान दी  
'डेली मेल' की खबर के अनुसार पशुओं की नर्स रह चुकी जोन मैरी क्रोहर्स्ट अपने घर में मृत मिलीं। उन्होंने अधिक मात्रा में दवाइयां खा ली थी।
ब्रिटेन में 87 साल की एक महिला ने अपने कुत्ते के गम में जान दे दी। 'डेली मेल' की खबर के अनुसार पशुओं की नर्स रह चुकी जोन मैरी क्रोहर्स्ट अपने घर में मृत मिलीं।  उन्होंने अधिक मात्रा में दवाइयां खा ली थी। खबरों के अनुसार उन्होंने एक नोट भी लिखा, आपने मेरा कुत्ता ले लिया, आपने मेरी जान ले ली। मैरी ने करीब छह साल पहले एक बचाव केंद्र से कुत्ता लिया था।  पिछले दिनों वह खुद बीमार हो गई थी और उन्हें अस्पताल में दाखिल कराया गया। इसके बाद केंद्र के लोग उस कुत्ते को ले गए। अस्पताल से लौटने के बाद वह कुत्ते का वियोग सहन नहीं कर सकी और अंतत: जान दे दी।